28. 8. 84 nDe Europæiske Fællesskabers Tidende Nr. L 230/25 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 27. juni 1984 om den franske regerings planer om at yde franske eksportører en særlig valuta- kurssikring i forbindelse med licitationen over opførelsen af et kraftværk i Grækenland (Kun den franske udgave er autentisk) (84/416/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger, jf. ovennævnte artikel, under henvisning til disse bemærkninger, og ud fra følgende betragtninger : Det offentlige græske el-selskab har udbudt del IV (levering og installation af en dampkedel og damptur- bogenerator til et dampkraftværk) af Megalopoliskraft- værket i licitation. Der blev afgivet bud den 14. februar 1984. Så vidt Kommissionen erfarer har virksomheder fra mindst tre medlemsstater - Frankrig, Forbundsre- publikken Tyskland og Det forenede Kongerige - afgivet bud. Budene skulle afgives i græske drakmer, idet der var fastsat en pristilpasningsordning, som imidlertid ikke er entydigt beskrevet. Priserne skal tilsyneladende beregnes på det tidspunkt, hvor budene afgives/kon- trakten indgås. På leveringstidspunktet, dvs. ca. fire år senere, vil prisen blive tilpasset i overensstemmelse med pristilpasningsklausulen, der tilsyneladende er baseret på inflationstakten for græske drakmer. Den nye pris, man således når frem til, vil blive konverteret til sælgerens valuta efter den valutakurs, der gælder på det pågældende tidspunkt. Gælden vil så have form af en køberkredit. Selv om der ved pristilpasningsordningen tages hensyn til den græske inflationstakt, må sælgeren bære følgende risici : — inflationstakten for den valuta, hvori budet bereg- nes, og — forringelsen af græske drakmer i forhold til sælge- rens valuta. I januar 1984 modtog Hermes Kredit Versicherungs- AG, der optræder som agent for den tyske regering i spørgsmål vedrørende eksportkreditforsikring, en henvendelse fra en tysk tilbudsgiver, der i forbindelse med Megalopoliskontrakten anmodede om valutakurs- sikring med den begrundelse, at hans franske konkur- renter kunne opnå en sådan fra den franske regering. Dette blev den 7. februar 1984 drøftet i Rådets gruppe til koordinering af politikken med hensyn til kredit- forsikring, garantier og finanskreditter. Den franske delegation afgav ikke noget klart svar. Kommissionen sendte øjeblikkelig den franske regering et telex og